SM אנטרטיינמנט

SM אנטרטיינמנט היא סוכנות בידור דרום קוריאנית, שהוקמה ב-1989 על ידי לי סו מן. היא נחשבת לאחת מארבעת חברות התקליטים הגדולות בקוריאה,<ref></ref> יחד עם YG אנטרטיינמנט, הייב קורפוריישן ו-JYP אנטרטיינמנט, ומכונה "החברה שיצרה את הקיי-פופ".<ref name=":2" />

החברה פועלת כחברת תקליטים וסוכנות כישרונות, ועוסקת גם בתחומים של הפקת מוזיקה, הפקת אירועים, הפקת קונצרטים והפצת מוזיקה. החברה מייצגת, בין השאר, את האמנים: בואה, TVXQ סופר ג'וניור, גירלז ג'נריישן, שייני, אקסו, רד ולווט ואספה.<ref></ref>

== 1989 - ייסוד החברה, התפתחות, והרחבת פעילות ==
תחילת הקריירה המוזיקלית של לי סו - מן לא הייתה מאוד מוצלחת. הוא התחיל את העיסוק שלו במוזיקה בתור זמר פולק רוק עם הצלחה בינונית, ואחר כך שימש כ-די ג׳יי. ההצלחה שלו הגיעה דווקא בפן העסקי של המוזיקה. כשלמד בשנות השמונים באוניברסיטת קליפורניה נורת׳ריג׳ בארה״ב הושק ערוץ MTV. עליייתו של הערוץ, ששידר קליפים של מוזיקה, סימנה עידן חדש בו הוויזואליות הפכה לחשובה לא פחות מהמוזיקה. דבר זה היווה השראה לגישה הוויזואלית שהוא הטמיע מאוחר יותר בחברה שהקים.

לאחר שחזר לקוריאה ב־1989, לי הקים את "SM Studio", כשהמקור לשהם הן ראשי התיבות של שמו, ברובע גנגאם שבסיאול<ref name=":2"></ref>, והחתים את הזמר היו היון-סוק. במהלך שנות ה-90, SM Studio פיתחה מערכת פנימית שדאגה לכל ההיבטים של קריירת האמנים שלה. הגישה של לי הייתה ממוקדת לקהל של בני נוער, והתייחסה בצורה הוליסטית לתכונות הדרושות כדי להפוך לאמן מצליח.<ref></ref>

להקת הקיי פופ הראשונה שיצאה הייתה H.O.T, שהציגה סגנון מוזיקה אופטימי וקליט עם מוזיקת דאנס, בשונה משירי הפולק והרוק שהיו נפוצים באותה תקופה. הלהקה הצליחה, ואחריה הגיעה שורה של להקות מצליחות, ביניהן: סופר ג'וניור, TVXQ, וקבוצת הבנות הראשונה: גירלז ג'נריישן.<ref name=":2" />

בשנות התשעים התחילה SM עם תוכנית הכשרה של ״מחנה אימונים״ לאימון והפקה, הכשירה את שיטת ״קו הייצור״ של אמנים ומוזיקה, ושכללה את המודל שמיועד להכניס שירים לראש המצעדים ולמלא אולמי הופעות.
לי סן יונג, מייסד SM אנטרטיינמנט
דו״ח של החברה מ-2010 מפרט את קנה המידה התעשייתי שהחברה פועלת בו: היא מפעילה מתקן אימונים במתחם של כ-2,550 מ״ר בגנגאם, פועלת עם כ־400 כותבי שירים ברחבי העולם ומקבלת כ-300,000 מועמדויות מדי שנה בתשע מדינות. המפתח להצלחתה היה בכך שהיא הייתה הלייבל הקוריאני הראשון ששיווק "להקות כמותגים" (bands as brands)<ref name=":2" />

בפברואר 1995 שינתה החברה את שמה ל-SM אנטרטיינמנט. לאחר מכן SM פיתחה מערכת הפקה פנימית ויצרה שורה של אמנים מצליחים, כולל להקת הבנים H.O.T. בשנת 1996,<ref></ref> קבוצת הבנות S.E.S. ב-1997,<ref></ref> להקת הבנים Shinhwa ב-1998,<ref></ref> והזמרת בואה ב-2000.<ref></ref>

== 2,000 - 2,010 - התרחבות מחוץ לקוריאה, הנפקה בבורסה וגידול בהכנסות ==
ה[[סמליל של החברה עד 2017]] 
בשנת 2,000 החברה הונפקה בבורסת KOSDAQ בקוריאה, תחת הסימול KRX.<ref name=":2" />

בינואר 2001, מתוך מטרה להיכנס לשוק היפני, החברה הקימה חטיבה בשם SM אנטרטיינמנט יפן.<ref></ref>

בשנת 2005, קים יאנג-מין הפך למנכ"ל השלישי של החברה. הוא החל במהלך של קידום אמנים מחוץ לקוריאה.

ב- אוקטובר 2008 החברה הודיעה על כניסה של הזמרת בואה לארה״ב, במטרה ״להביא את אסיה לאמריקה״, תחת חברת בת שתפעיל לייבל שייקרא SM אנטרטיינמנט ארצות הברית.<ref></ref>

== 2010 - 2020: התרחבות וגידול ברווחים ==
בפברואר 2010 התפטר מייסד החברה לי סו-מן מתפקידו כמנכ״ל, במטרה ״למקד יותר אנרגיה בעסקים של SM בחו״ל, ובפיתוח אמנים״<ref></ref>

במאי 2010, SM הודיעה על הרווחים התפעוליים הגבוהים ביותר ברבעון הראשון, בסך של 10.4 מיליון וון - עליה של 471% לעומת התקופה המקבילה בשנה הקודמת. המכירות באותו רבעון עמדו על סך של 22.7 מיליון וון, מה שמשקף עליה של 58% מאותו רבעון בשנה הקודמת. הרווח התפעולי הכולל לשנה כולה היה 9.3 מיליארד וון.<ref></ref>

בשנת 2012 החברה הודיעה על גידול של כ־82% בהכנסות, שעמדו על כ־225 מיליון דולר, ורווח נקי בסך של 38 מיליון דולר, כמעט כפול מהשנה הקודמת. שווי השוק שלה באותו זמן היה 660 מיליון דולר.<ref name=":2" />
[[רד ולווט בהופעה, 12 במאי 2018]]
ב-11 בפברואר 2016, ענקית המסחר האלקטרוני הסינית עליבאבא רכשה 4% מהמניות של SM תמורת 30 מיליון דולר.<ref></ref>

באוקטובר 2018, SM רכשה את Million Market, שהייתה ביתם של כותבים, זמרים, ראפרים וזמרי R&B.<ref></ref>

ב- 8 באוגוסט 2019, הודיעה החברה, יחד עם קפיטול רקורדס על הקמת הרכב סופרגרופ, שייקרא SuperM.<ref></ref> ב-4 באוקטובר 2019 ההרכב הוציא את המיני אלבום הראשון שלו, שנקרא SuperM.<ref></ref> האלבום הגיע לראש מצעד האלבומים של בילבורד והפך את SuperM לאמן האסייתי הראשון בהיסטוריה שאלבום הבכורה שלו הגיע לראש המצעד.<ref></ref>

באפריל 2020, בעת מגפת הקורונה החברה הודיעה על שותפות עם חברת האינטרנט Naver, והודיעה על סדרה של הופעות חיות, שתשודר ברשת האינטרנט תחת השם Beyond Live.<ref></ref> ב-20 באפריל החברה פרסמה טריילר בערוץ היוטיוב שלה, שהכריז על מה שכינתה ״העידן החדש של ההופעות החיות״: הופעות שישודרו באמצעות האפליקציה V Live של Naver, ויהיו זמינים לקהל ביותר מ-200 מדינות.<ref></ref>

באוקטובר 2020, SM הודיעה כי אספה, להקת הבנות הראשונה שלהם מזה שש שנים, תוציא את הסינגל הדיגיטלי "Black Mamba" ב-17 בנובמבר.<ref></ref>

== 2023 - הווה: ״עידן 3.0״, הכרזה על להקות חדשות ==
להקת הבנים שייני בהופעה בטייוואן]]ב- 3 בפברואר 2023, חשפו המנכ"לים המשותפים לי סונג-סו וטאק יאנג-ג'ון בסרטון ביוטיוב כי הלייבל עובר מעידן "2.0" לעידן "3.0", עם שינויים משמעותיים באופן פעילות הלייבל. אלה כוללות מעבר ממערכת ייצור של איש אחד, בראשות המייסד והמפיק הבכיר לי סו-מן ובית ההפקה הפרטי שלו, למערכת שיש בה צוותי הפקה מרובים, הן פנימיים והן חיצוניים, שיפקחו על הפקת מוזיקה וקידום אמנים, כולל האצלת סמכויות למנהלי אמנים. המטרה של המערכת החדשה היא למנוע עיכובים בהפקה<ref name=":1"></ref>. בנוסף, החברה מתכננת להקים ״מרכז מטאוורס״ שיוקדש להפקה ותפעול של אמנים וירטואליים בתעשיית הבידור העתידית.<ref name=":1" />

ב- 31 ביולי 2023 הודיעה SM על להקה חדשה, בשם , שתקיים הופעת בכורה בספטמבר.<ref></ref> ב־24 במאי החברה הודיעה על להקת בנות חדשה, שעתידה לפעול החל מהרבעון הרביעי של 2023.<ref></ref>

== תביעות כנגד החברה על התנהלות מול האמנים, ועל ״חוזי עבדים״ ==
בשנת 2023 שלושה מחברי להקת אקסו החלו בהליכים משפטיים כנגד SM. משרד עורכי הדין שייצג אותם טען כי SM ניצלה את מעמדה ואילצה את חברי הלהקה לחתום על חוזה ל־12 שנים, כשהתקן המקובל בתעשייה הוא חמש שנים, וכינתה את החוזים ״חוזי עבדים״. בנוסף, ההתנהלות הכספית מולם לא התנהלה בשקיפות.

ל-SM יש היסטוריה מפוקפקת עם הנושא של ״חוזי עבדים״: בשנת 2009, שלושה מחברי הלהקה TVXQ הגישה בקשה לבית המשפט לבחון את החוזה שהיה להם מול SM לכ-13 שנים, תוך שהם מציינים את אורך הזמן הקיצוני של החוזה, וכן הביעה דאגה לגבי חלוקת התשלומים. לאחר שלוש שנים של מאבקים משפטיים, הם זכו במשפט וקיבלו את האפשרות להמשיך את הפעילות שלהם בלי שיהיו מחויבים לחוזים המקוריים שלהם.<ref name=":3"></ref> תביעות דומות הוגשו על ידי אמנים נוספים שעבדו עם SM.<ref name=":4"></ref>

כתוצאה מכך, ועדת הסחר ההוגן של דרום קוריאה יצרה כלל בשנת 2010, שביטל את מה שנקרא "חוזי עבדים", והגבילה את החוזים מול יחידים לשבע שנים בחוזה הראשון.<ref name=":3" />
גירלז ג'נריישן בפסטיבל DMC, 2015
ב- 29 בספטמבר 2014 ג'סיקה ג׳אנג, שהייתה חברה בקבוצה גירלז ג'נריישן באותו זמן, טענה שבאוגוסט 2014 חבריה לקבוצה והלייבל השתתפו בהשקת קו האופנה שלה Blanc and Eclare אבל בהמשך שינו את עמדתם, והתנו את המשך חברותה בקבוצה בכך שתסגור את העסק הפרטי שהקימה. בתגובה, SM טענה כי העסק העצמאי של ג׳אנג לא הסתדר עם לוח הזמנים של הלהקה.<ref name=":4" />

ב- 2017 ועדת הסחר ההוגן בדרום קוריאה הודיעה למספר סוכנויות אמנים, ביניהן SM, לתקן את החוזים הלא הוגנים שלהם, שדרשו מאמנים פיצוי בסך שבין 86,000 ל־129,000 דולר במקרה של יציאה מוקדמת מחוזה, ולחייב אותם רק בעלות המקורית של ההשקעה שלהם.<ref></ref>

== מלחמת המניות בין הייב לקקאו ==
167x167px
ב- 6 באפריל הוכרז שענקית הטכנולוגיה הקוריאנית קקאו רכשה 9.05% ממניות SM והפכה לבעלת המניות השנייה בגודלה בחברה, נכון לאותו זמן. למחרת הגיש לי סו - מן צו מניעה נגד העסקה בין החברות, בטענה שהמכירה לא חוקית ללא אישורו כבעל המניות הגדול בחברה.<ref name=":0"></ref>
168x168px
יומיים לאחר מכן, חברת הבידור הייב קורפוריישן (שמייצגת, בין השאר, את BTS) הפכה לבעלת המניות הגדולה בחברה, לאחר שרכשה 14.8% מהמניות של SM מלי סו - מן, תמורת 422.8 מיליארד וון, בהערכת שווי של החברה בכ- 2.27 מיליארד דולר. ב-3 במרץ הייב ביצעה רכישה נוספת של כ-1% מהמניות של Galaxia SM (ששייכת בחלקה ל-SM), והגדילה את חלקה ל-15.8% במניות. בנוסף היא הציעה לרכוש עוד כ-25% מהחברה מבעלי מניות אחרים.<ref></ref>

קקאו, לעומת זאת, הציעה כ-150,000 וון למניה לבעלי מניות קיימים, בהערכה של שווי של קרוב למיליארד דולר עבור 35% ממניות SM.<ref name=":0" /> ההצעה הייתה גבוהה ב-25% לעומת ההצעה של הייב.<ref></ref>

ב-3 במרץ 2023 קיבל בית המשפט בקוריאה את הבקשה של לי סו - מן, והוציאה צו מניעה כנגד העסקה עם קקאו.<ref></ref> ב-6 במרץ 2023, קקאו פרסמה הצעת רכש עבור רכישת 35% מהמניות של SM, בנוסף ל-4.9% מהמניות שכבר היו בבעלותה בחברה.

ב-12 במרץ 2023, הייב הודיעה שהחברה לא מתכוונת להמשיך להחזיק ברוב המניות של SM, מכיוון שמלחמת ההצעות עם קקאו עלולה "לפגוע בערך בעלי המניות".<ref name=":0" /> ב-24 במרץ 2023, הודיעה הייב כי תמכור את מלוא חלקה ב-SM לקקאו ב-28 במרץ 2023, אך לבסוף מכרה רק חצי מאחזקותיה והשאירה לעצמה כ-8.81% מהמניות.<ref></ref>

ב- 28 במרץ, קקאו הודיעה כי רכשה בהצלחה 35% ממניות SM, וכתוצאה מכך 39.87 אחוזים מהמניות היו בבעלותה, כך שהיא הפכה לבעלת המניות הגדולה ביותר של SM.<ref></ref>

== להקות החתומות בחברה ==
* TVXQ
* גירלז ג'נריישן
* Shinee
* אקסו
* רד ולווט
* 
* אספה
* 

== ראו גם ==
* הגל הקוריאני

== קישורים חיצוניים ==

* 

* 

== הערות שוליים ==

קטגוריה:חברות תקליטים דרום-קוריאניות
קטגוריה:קיי-פופ